OpenLLM-France/wikimedia huggingface dataset:
# Lakehills

Lakehills és una concentració de població designada pel cens dels Estats Units a l'estat de Texas. Segons el cens del 2000 tenia 4.668 habitants.

## Demografia

Segons el cens del 2000, Lakehills tenia 4.668 habitants, 1.874 habitatges, i 1.330 famílies. La densitat de població era de 59,5 habitants/km².
Dels 1.874 habitatges en un 29,3% hi vivien nens de menys de 18 anys, en un 59,9% hi vivien parelles casades, en un 6,6% dones solteres, i en un 29% no eren unitats familiars. En el 22,8% dels habitatges hi vivien persones soles el 8,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,92.
Per edats la població es repartia de la següent manera: un 24,6% tenia menys de 18 anys, un 5,4% entre 18 i 24, un 28,2% entre 25 i 44, un 27,9% de 45 a 60 i un 13,9% 65 anys o més.
L'edat mediana era de 41 anys. Per cada 100 dones de 18 o més anys hi havia 101,5 homes.
La renda mediana per habitatge era de 42.964 $ i la renda mediana per família de 49.464 $. Els homes tenien una renda mediana de 32.444 $ mentre que les dones 26.158 $. La renda per capita de la població era de 21.100 $. Aproximadament el 7,8% de les famílies i el 10,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lakehills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Lakehills». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# LGS

LGS té els següents significats:
* Lliga de la Gran Somàlia, partit polític històric de Somàlia
* Looking Glass Studios, històrica empresa estatunidenca desenvolupadora de videojocs
* LGS 3 (de l'acrònim en anglès Local Group Suspect) també és un nom alternatiu de la Galàxia nana dels Peixos
# LGV Mediterrani

Mapa LGV Mediterrani :
La LGV Mediterrani (LGV Méditerranée en francés) forma part de la xarxa francesa de ferrocarrils de gran velocitat, TGV. Aproximàdament té una longitud de 250 km que entrà en servei al juny del 2001. Circula entre Saint-Marcel-lès-Valence i Marsella, i connecta les regions de Provence-Alpes-Côte d'Azur i Llenguadoc-Rosselló via la LGV Roine-Alps.
# La comèdia dels errors

La comèdia dels errors (The Comedy of Errors) és una comèdia de William Shakespeare escrita entre 1591 i 1592. Està basada en Menaechmi de Plaute i, exceptuant poemes i sonets, és l'obra més curta de l'autor. Els servents bessons procedeixen d'Amfitrió, també de Plaute.
La comèdia dels errors és l'obra més curta de Shakespeare. Segueix rigorosament les unitats de temps, lloc i acció assenyalades per Aristòtil en la seva poètica. També presenta els clàssics cinc actes (encara que aquesta divisió podria haver estat introduïda a l'edició del Foli) Els actes tenen 2, 2, 2, 4 i 1 escena, respectivament. Com a totes les comèdies posteriors, Shakespeare ja utilitza aquí el recurs dramàtic de donar a l'espectador informació sobre fets i situacions decisives que els personatges desconeixen.
En aquesta obra primerenca, Shakespeare es mostra encara vacil·lant en el vers i utilitza indistintament el vers blanc i els apariats en estrofes variades.

## Cronologia

La primera representació de la qual es té notícia és la que va tenir lloc al Gray's Inn el 28 de desembre de 1594. Es creu que l'obra havia estat escrita ja el 1590 pel que es tractaria de la primera obra dramàtica escrita per Shakespeare. No es coneix cap versió en quart encara que apareix llistada en el Palladis Tamia. La primera edició correspon al Primer Foli de 1623, on ocupa el cinquè lloc entre les comèdies.

## Traduccions catalanes

* 1944: La comèdia dels errors, traducció de Josep Maria de Sagarra
* 1986: La comèdia dels errors, traducció de Salvador Oliva
# Terra de Melide

La Terra de Melide és una comarca de Galícia situada a la província de la Corunya. Limita amb la comarca de Betanzos al nord, amb la comarca d'Arzúa a l'oest, amb A Ulloa i la comarca de Lugo a l'est. En formen part els municipis de:
* Melide
* Santiso
* Sobrado
* Toques
# Vilassar

Vilassar és el nom dels següents llocs:
# Ramiro Navarro

Ramiro Navarro de Anda (25 de maig de 1943) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 1966.

## Referències

* ↑ «Cumple 72 anos de fundado el Club Deportivo Tenería» (en castellà). Ecos de la Costa, 15-12-2013.
* ↑ «1966 FIFA World Cup England». Arxivat de l'original el 2011-10-22. [Consulta: 26 desembre 2017].
* ↑ Ramiro Navarro Fitxa i estadístiques a la FIFA
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Gaspar de Margarit de Biure

Gaspar de Margarit de Biure (Vallespinosa, juliol 1626 – París, 7 de gener de 1656) va ser un coronel de cavalleria català.
Fill de Josep de Margarit i Maria de Biure, va ser batejat a Vallespinosa el 30 de juliol de 1626. Per satisfer el seu pare, que ja exercia com a governador de Catalunya, Lluís XIII de França autoritza i finança el seu ingrés al col·legi del Clermont de París, que es produeix el 27 de novembre de 1642. El seu tutor a París serà el cronista Magí Sivillà.
Segons Manel Güell, participa en la Guerra dels Segadors des de 1644. El 1645 encara cursant a l’Acadèmia de París, consta com a capità d’una companyia en el terç de Mazzarin. El 1646 torna a aparèixer referenciat com a tinent d’una companyia de cavalls lleugers. Güell apunta que “l’últim dia de juny de 1650 Gaspar feu de testimoni en l’acte pel qual el virrei Vendôme revocà els manaments que acusaven Josep de Margarit de signar certes ordres compromeses”. Capitulada Barcelona, participa en la conquesta de Solsona (1653).
Gaspar, mort a Perpinyà el 7 de gener de 1656, va ser enterrat a la capella del Roser de l’església de Sant Domènec de la capital rossellonesa. En el testament del seu pare, redactat el 1684, es demana que les seves restes siguin trasllades a l’església de Sant Joan Baptista.

## Referències

* 1 2 3 Güell, Manel. Els Margarit de Castell d'Empordà. Família, noblesa i patrimoni a l’època moderna. Lleida: Pagès Editors, 2011, p. 362. ISBN 978-84-9975-059-0.
* ↑ Sivillà, Magí. Historia general del Principado de Cataluña, condados de Rossellón y Cerdaña (en castellà). Barcelona: Centre d'Història Contemporània de Catalunya, 2019, p. 587. ISBN 9788439399803.
* ↑ Sivillà, 2019, p. 818.
* ↑ Sivillà, 2019, p. 847.
* ↑ Güell, 2011, p. 362 i 363.
# Pseudacris nigrita

Pseudacris nigrita és una espècie de granota endèmica dels Estats Units.
Està amenaçada d'extinció per la pèrdua del seu hàbitat natural.

## Referències

* Fordham et al (2006). Pseudacris nigrita. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# Pseudacanthicus spinosus

Pseudacanthicus spinosus és una espècie de peix de la família dels loricàrids i de l'ordre dels siluriformes.

## Morfologia

* Els mascles poden assolir 26 cm de longitud total.

## Hàbitat

És un peix d'aigua dolça i de clima tropical (20 °C-24 °C).

## Distribució geogràfica

Es troba a Sud-amèrica: conca del riu Amazones.

## Referències

* 1 2 3 FishBase (anglès)
* ↑ Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* ↑ Baensch, H.A. i R. Riehl, 1991. Aquarien atlas. Bd. 3. Melle: Mergus, Verlag für Natur- und Heimtierkunde, Alemanya. 1104 p.

## Bibliografia

* Anònim, 2001. Fish collection database of the National Museum of Natural History (Smithsonian Institution). Smithsonian Institution - Division of Fishes.
* Anònim, 2002. Fish collection database of the American Museum of Natural History. American Museum of Natural History, Central Park West, NY 10024-5192, Estats Units.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Niqueltsumcorita

La niqueltsumcorita és un mineral de la classe dels fosfats, que pertany al grup de la tsumcorita. Rep el nom com a anàleg de níquel de la tsumcorita i la cobalttsumcorita.

## Característiques

La niqueltsumcorita és un arsenat de fórmula química Pb(Ni,Fe$^{3+}$)₂(AsO₄)₂·(H₂O,OH)₂. Va ser aprovada com a espècie vàlida per l'Associació Mineralògica Internacional l'any 2013. Cristal·litza en el sistema monoclínic.

## Formació i jaciments

Va ser descoberta a la mina Km-3 del districte miner de Làurion, a la prefectura d'Àtica (Grècia). També ha estat descrita a la mina Clara, a Oberwolfach (Baden-Württemberg, Alemanya). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Nickeltsumcorite» (en anglès). Mindat. [Consulta: 8 desembre 2019].
# Las Ratitas

Las Ratitas és un canal de YouTube en castellà protagonitzat per Gisele i Claudia Itarte, dues nenes catalanes de 7 i 8 anys, i gestionat pels seus pares, que també són creadors de contingut. A dades de gener de 2021, tenien més de 22 milions de subscriptors, convertint-se així en el quart canal de YouTube amb més seguidors de tot l'estat espanyol. El canal se centra principalment en joguines, maquillatge, discoteques i festes.
El febrer de 2019, la Fiscalia de Menors de Barcelona va iniciar una actuació d'ofici i va començar a investigar el contingut del canal després que el Consell de l'Audiovisual de Catalunya (CAC), que poc abans va fer un informe en el que va assenyalar el canal com un dels que «reproduïen estereotips de gènere negatius» i «instrumentalització» als menors d'edat, l'ONG Save the Children i el ex-defensor del Menor de la Comunitat de Madrid, Javier Urra, haguessin demanat la seva intervenció.
A mitjans de desembre de 2019, Las Ratitas va ser un dels 15 canals denunciats pel CAC per «publicitat encoberta» de, principalment, joguines, dirigida a infants i adolescents.

## Referències

* ↑ «Las Ratitas o com s'aconsegueixen 30.000 nous subscriptors cada dia». Catalunya Ràdio, 03-01-2019. [Consulta: 20 gener 2021].
* ↑ Gutiérrez, Iván. «La fuga de youtubers a Andorra: 6 dels 10 comptes més seguits ja tributen allà». 324.cat, 20-01-2021. [Consulta: 20 gener 2021].
* ↑ Pauné, Carles. «Alerta per un canal de YouTube protagonitzat per dues menors». CCMA, 22-02-2019. [Consulta: 20 gener 2021].
* ↑ «Un informe del CAC sobre la publicitat de joguines a la televisió mostra que augmenten notablement els estereotips femenins». Consell de l’Audiovisual de Catalunya, 18-02-2019. [Consulta: 20 gener 2021].
* ↑ «Polèmica al voltant del canal de Las Ratitas: qui són?». Catalunya Ràdio, 20-02-2019. [Consulta: 20 gener 2021].
* ↑ J.K., Judith. «La Fiscalía de Menores investiga el canal de dos niñas "youtubers" que se dedican a promocionar maquillaje» (en castellà). La Vanguardia, 19-02-2019. [Consulta: 20 gener 2021].
* ↑ «La Fiscalía de Menores estudia los vídeos de las niñas 'youtubers' que reproducen estereotipos de género» (en castellà). LaSexta, 20-02-2019. [Consulta: 20 gener 2021].
* ↑ «El CAC denuncia 59 vídeos de youtubers, amb prop de 43 milions de visualitzacions, per publicitat encoberta dirigida a infants i adolescents». Consell de l’Audiovisual de Catalunya, 18-12-2019. [Consulta: 20 gener 2021].
* ↑ «El CAC denuncia vídeos de nens youtubers destinats a menors per publicitat encoberta». 324cat, 18-12-2019. [Consulta: 20 gener 2021].
# Repetició inversa

Una repetició inversa (IR, de l'anglès inverted repeat) és una seqüència de nucleòtids que és el complement invers d'una altra seqüència que es troba riu avall.
Per exemple, 5'---GACTGC....GCAGTC---3'. Quan no hi ha nucleòtids entre la seqüència i el seu complement riu avall és anomenat palíndrom. Els inverted repeats defineixen els marges dels transposons. Els inverted repeats també són indicadors de regions capaces d'autoaparellar-se (regions amb una sola seqüència en la que els parells de bases es poden aparellar entre ells). A tall d'exemple:
* original: GACTGC
* complement: CTGACG (aparellament de bases)
* complement invers: GCAGTC (llegit al revés)
# Rascló de Madagascar

El rascló de Madagascar (Rallus madagascariensis) és una espècie d'ocell de la família dels ràl·lids (Rallidae) que habita els aiguamolls de l'est de Madagascar.

## Referències

* ↑ «rascló de Madagascar». Diccionari dels ocells del món. TERMCAT. [Consulta: 12 agost 2022].
# Gaspar de Dönhoff

Gaspar de Dönhoff (en alemany Kaspar von Dönhoff i en polonès Kacper Denhoff) va néixer a Lublin (Polònia) l'1 d'octubre de 1587 i va morir a Varsòvia el 4 de gener de 1645. Era un noble polonès de la Casa de Dönhoff, fill de Gerard de Dönhoff (1554-1598) i de Margarida de Sweilfeln (1560-1622).
Va ser governador de la província de Dorpat de 1627 a 1634, governador de Sieradz de 1634 a 1645, a més de starosta de Wieluń, Lauenburg (Lębork), Radomsko, Bolesławiec, Sokal, Małoszyce, Sobowidze i Klonowo. Es va convertir en un cap militar i un dels homes de confiança del rei Segimon III Vasa, després de convertir-se al catolicisme, i un dels cortesans més poderosos i partidari de l'enfortiment del poder reial. Com a cortesà del rei Ladislau IV, va ser enviat a una missió diplomàtica per tal de proposar el matrimoni de l'arxiduquessa Cecília Renata d'Habsburg, filla de l'emperador Ferran II amb el rei polonès. La missió va ser un èxit, i Gaspar també va rebre títols de noblesa de l'emperador del Sacre Imperi Romanogermànic.
Gaspar de Dönhof va ser el primer membre de la seva família a formar part de l'elit governant de la Confederació de Polònia i Lituània, establint així les bases per a la fortuna de la seva família. Era, doncs, un home influent i ric, que va finançar diversos projectes de construcció sobretot a la província de Sieradz. Va ordenar la reconstrucció d'un castell medieval de Bolesławiec. Cap al 1630, va patrocinar la reforma del castell de Kruszyna en una barreja d'estils entre renaixentista i barroc, i que va convertir en la seva residència principal. Però, a més va fer-se construir un altre palau barroc a Ujazd, més a prop de la capital polonesa. Malgrat tenir diversos palaus, Gerard sovint residia en una modesta casa de fusta, prop de la residència reial, a Varsòvia.

## Matrimoni i fills

El 1615 es va casar amb Anna Alexandra Koniecpolska (1590-1651), filla d'Alexandre Koniecpolski (1555-1619) i d'Anna Scroczycka (1560-1619). El matrimoni va tenir quatre fills:
* Alexandre, mort el 1671.
* Estanislau, (1616-1653), casat amb Anna Eufemia de Radziwiłł (1628-1663).
* Zygmunt, (1621-1655), casat amb Anna Teresa Ossolińska, mort ael 1651.
* Anna (1621-1655), casada amb el comte Boguslau Leszczyński (1614-1659).

## Bibliografia

* Kajzer L., "A Sieradz 'Palace Decade'? Kacper Denhoff'S Foundations in the First Half of the 17th Century," Arxivat 2007-09-29 a Wayback Machine. Kwartalnik Historii Kultury Materialnej (Quarterly of the History of Material Culture), vol. 52, no. 4, 2004, pp. 403–18.

## Enllaços externs

* http://genealog.home.pl Arxivat 2011-07-25 a Wayback Machine.
* http://awt.ancestrylibrary.com
# Gaspar de Molina y Oviedo

Gaspar de Molina y Oviedo (Mèrida, 6 de gener de 1679 - Madrid, 30 d'agost de 1744) fou un religiós i polític extremeny que ocupà, entre altres càrrecs el de bisbe de Barcelona.

## Inicis

Gaspar de Molina era fill de Gaspar de Molina, regidor perpetu de la ciutat, i de Maria de Oviedo. De viva intel·ligència, quan tenia 14 anys va ingressar, a l'esquena dels seus pares, a l'Orde d'ermitans de Sant Agustí, a Badajoz. Va prendre els hàbits el 14 d'agost de 1694. Destinat a Sevilla, al convent del seu Orde, hi impartí classes de Filosofia i de Teologia. D'allà fou cridat per a rector d'estudis a Cadis. Durant sis anys fou prior de la seva congregació. Al capítol general de l'orde que se celebrà a Roma fou nomenat president general de la seva província. A partir de llavors, sovint fou consultat pel rei Felip V en afers relatius a les relacions amb l'església catòlica. Fou proclamat assistent general de la monarquia d'Espanya i les Índies i fou destinat a Roma, on va guanyar-se l'amistat del papa Benet XIII.

## Càrrecs eclesiàstics i polítics

El 24 de febrer de 1733 fou nomenat bisbe de Cuba. Al cap de tres dies de la seva consagració, va ser cridat per a ocupar la vacant al bisbat de Barcelona. Però, el 19 de setembre del mateix any, el rei el va nomenar comissari general de l'Institut de la Cruzada. El constant progrés paral·lel entre la seva carrera eclesial i la política va ocasionar que no arribés a visitar cap de les dues diòcesis assignades.
El mateix 1733 va rebre per afegit el càrrec de president del Suprem i Real Consell de Castella. I el 7 de gener de l'any següent 1734 fou proclamat bisbe de Màlaga, càrrec que va exercir des de la llunyania perquè les seves obligacions polítiques no li permeteren tampoc ocupar físicament el setial.
El 20 de desembre de 1737 va ésser ascendit a cardenal pel papa Climent XII, per insistència del seu protector Felip V, encara que tampoc va poder anar a Roma a rebre el títol.
Va morir sobtadament el 30 d'agost de 1744 a Madrid, als 65 anys, i fou enterrat al convent de Sant Felip el Real, propietat del seu orde.

## Enllaços externs

* AA.VV. Biografía Eclesiástica Completa. Tom 8. Madrid, 1854, p. 284-285 (castellà)
# Gambasca

Gambasca (italià Gambasca) és un municipi italià, situat a la regió del Piemont. L'any 2007 tenia 386 habitants. Està situat a la Vall del Po, dins de les Valls Occitanes. Limita amb els municipis Brossasco, Martiniana Po, Revello, Rifreddo i Sanfront.

## Administració

Llista d'alcaldes :
| Període | Identitat | Partit |
| 2004- | Alfredo Barra | Llista cívica |
# Gorges (Somme)

Gorges és un municipi francès situat al departament del Somme i a la regió dels Alts de França. L'any 2007 tenia 43 habitants.

## Demografia
### Població

El 2007 la població de fet de Gorges era de 43 persones. Hi havia 20 famílies de les quals 4 eren unipersonals (4 homes vivint sols), 8 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 24 habitatges, 20 eren l'habitatge principal de la família, 1 era una segona residència i 3 estaven desocupats. Tots els 23 habitatges eren cases. Dels 20 habitatges principals, 17 estaven ocupats pels seus propietaris, 1 estava llogat i ocupat pels llogaters i 2 estaven cedits a títol gratuït; 1 tenia dues cambres, 5 en tenien tres, 3 en tenien quatre i 11 en tenien cinc o més. 15 habitatges disposaven pel capbaix d'una plaça de pàrquing. A 6 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Gorges el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 4 |
| 4 | 55 a 59 | 0 |
| 0 | 50 a 54 | 0 |
| 4 | 45 a 49 | 8 |
| 0 | 40 a 44 | 4 |
| 8 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 4 |
| 0 | 15 a 19 | 0 |
| 4 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 27 persones, 25 eren actives i 2 eren inactives. Les 25 persones actives estaven ocupades(15 homes i 10 dones).. Totes les 2 persones inactives estaven jubilades.

### Activitats econòmiques

L'any 2000 a Gorges hi havia 4 explotacions agrícoles que ocupaven un total de 536 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Gorges a l'INSEE.
* Évolution et structure de la population Fitxa amb el detall de dades de Gorges a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Gosseldange

Gosseldange (en luxemburguès: Gousseldeng; en alemany: Gosseldingen) és una vila de la comuna de Lintgen situada al districte de Luxemburg del cantó de Mersch. Està a uns 12,8 km de distància de la ciutat de Luxemburg.

## Referències

* ↑ «Gosseldange». [Consulta: 15 octubre 2015].
# Gossan

Els barrets de ferro o gossan (de la pronunciació andalusa dels termes anglesos Gold Sand -sorra daurada-) són roques formades per l'oxidació de sulfurs de ferro que poden formar dipòsits minerals. La formació dels gossan depèn de factors com el clima, la composició inicial dels sulfurs, el nivell freàtic o el relleu. La seva presència pot aportar informació sobre jaciments minerals que puguin estar presents en profunditat, o bé constituir jaciments per si mateixos. Poden ser fonts d'or, plata i estany.

## Referències

* ↑ «Diccionari de geologia». [Consulta: 18 juny 2017].
* ↑ «Definition of gossan - mindat.org glossary». [Consulta: 18 juny 2017].
* 1 2 «gossan | mineral» (en anglès). Encyclopedia Britannica.